stanford-oval/wikipedia huggingface dataset:
อรุณ สรเทศน์

| ศาสตราจารย์อุปการคุณอรุณ สรเทศน์ม> ป.ช., ม.ว.ม., ท.จ.ว., ร.จ.พ., ภ.ป.ร.๓ |
| --- | --- |


รัฐมนตรีว่าการทบวงมหาวิทยาลัยของรัฐ
ดำรงตำแหน่ง 16 ตุลาคม พ.ศ. 2516 – 22 พฤษภาคม พ.ศ. 2517 (0 ปี 218 วัน)
นายกรัฐมนตรี: สัญญา ธรรมศักดิ์
ก่อนหน้า: บุญรอด บิณฑสันต์
ถัดไป: เกษม สุวรรณกุล
รัฐมนตรีว่าการกระทรวงอุตสาหกรรม
ดำรงตำแหน่ง 30 พฤษภาคม พ.ศ. 2517 – 14 กุมภาพันธ์ พ.ศ. 2518 (0 ปี 260 วัน)
นายกรัฐมนตรี: สัญญา ธรรมศักดิ์
ก่อนหน้า: โอสถ โกศิน
ถัดไป: นิธิพัฒน์ ชาลีจันทร์
อธิการบดีจุฬาลงกรณ์มหาวิทยาลัย
ดำรงตำแหน่ง 4 มิถุนายน พ.ศ. 2514 – 3 มิถุนายน พ.ศ. 2518 (3 ปี 364 วัน)
ก่อนหน้า: ศ.ดร.แถบ นีละนิธิ
ถัดไป: ศ.เติมศักดิ์ กฤษณามระ
 
ข้อมูลส่วนบุคคล
เกิด: พ.ศ. 2457 กรุงเทพมหานคร ประเทศไทย
เสียชีวิต: พ.ศ. 2537 (อายุ 80 ปี)
ศาสนา: พุทธ
คู่สมรส: ท่านผู้หญิง วรรณพิมล สรเทศน์

ศาสตราจารย์ อรุณ สรเทศน์ อดีตรัฐมนตรีว่าการทบวงมหาวิทยาลัยของรัฐ อดีตรัฐมนตรีว่าการกระทรวงอุตสาหกรรม ในรัฐบาลศาสตราจารย์สัญญา ธรรมศักดิ์ และอดีตอธิการบดีจุฬาลงกรณ์มหาวิทยาลัย
ประวัติ

อรุณ สรเทศน์ เกิดเมื่อ พ.ศ. 2457 ที่กรุงเทพมหานคร จบการศึกษาระดับมัธยมศึกษาจากโรงเรียนอัสสัมชัญ ปริญญาตรี วิศวกรรมศาสตรบัณฑิต (โยธา) จากคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2480 และจบการศึกษาระดับปริญญาตรี วิศวกรรมศาสตรบัณฑิต (สุขาภิบาล) จากคณะวิศวกรรมศาสตร์ มหาวิทยาลัยเชสเตอร์ ประเทศอังกฤษ ปริญญาโท วิศวกรรมศาสตรมหาบัณฑิต (โยธา) และปริญญาเอก วิศวกรรมศาสตรดุษฎีบัณฑิต มหาวิทยาลัยเชฟฟิลด์ ประเทศอังกฤษ ด้านชีวิตครอบครัวสมรสกับท่านผู้หญิง วรรณพิมล สรเทศน์
การทำงาน

อรุณ สรเทศน์ เริ่มรับราชการเป็นอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย ได้รับแต่งตั้งเป็นคณบดีคณะวิศวกรรมศาสตร์ จุฬาลงกรณ์มหาวิทยาลัย และเป็นอธิการบดีจุฬาลงกรณ์มหาวิทยาลัย ตั้งแต่ปี พ.ศ. 2514 ถึง พ.ศ. 2518 ต่อมาในรัฐบาลของศาสตราจารย์ สัญญา ธรรมศักดิ์ ได้รับแต่งตั้งเป็นรัฐมนตรีว่าการทบวงมหาวิทยาลัยของรัฐ และเป็นรัฐมนตรีว่าการกระทรวงอุตสาหกรรมในรัฐบาลศาสตราจารย์ สัญญา ธรรมศักดิ์ ชุดที่ 2 นอกจากนั้นยังเคยได้รับแต่งตั้งเป็นกรรมการผู้จัดการร่วม บริษัท ชลประทานซีเมนต์ จำกัด
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2507 –  เหรียญจักรพรรดิมาลา (ร.จ.พ.)
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สาธารณรัฐจีน :
พ.ศ. ไม่ปรากฎ -  เครื่องอิสริยาภรณ์ดาราอันสุกสกาว ชั้นที่ 1
วัดเชิงอุนเทิ้ง

| วัดเซิงอุนเทิ้ง |
| --- | --- |
มลายู: Tokong Cheng Hoon Teng จีน: 青云亭
ด้านหน้าวัดเชิงอุนเทิ้ง
ศาสนา
ศาสนา: ศาสนาพุทธ, ลัทธิขงจื๊อ, ลัทธิเต๋า
ที่ตั้ง
ที่ตั้ง: นครมะละกา
รัฐ: มะละกา
ประเทศ: ประเทศมาเลเซีย
พิกัดภูมิศาสตร์: 2°11′50.9″N 102°14′48.7″E﻿ / ﻿2.197472°N 102.246861°E﻿ / 2.197472; 102.246861
สถาปัตยกรรม
ประเภท: วัดจีน
เริ่มก่อตั้ง: 1645
เว็บไซต์
www.chenghoonteng.org.my
วัดเชิงอุนเทิ้ง (จีน: 青云亭; เป่อ่วยยี: Chheng-ûn-têng; Cheng Hoon Teng Temple) หรือ วัดเมฆเขียว เป็นวัดจีนในศาสนาพุทธ, ลัทธิขงจื๊อ และลัทธิเต๋า (สามคำสอน) ตั้งอยู่ในนครมะละกา ประเทศมาเลเซีย ถือเป็นวัดที่เก่าแก่ที่สุดในประเทศที่ยังคงประกอบศาสนกิจจนถึงปัจจุบัน
วัดตั้งอยู่ใกล้กับถนนจาลันตูกังเออมัซ (Jalan Tukang Emas) หรือที่รู้จักในชื่อ "ถนนกลมเกลียว" (Harmony Street) เนื่องด้วยความใกล้กันของวัดนี้, มัสยิดกัมปุงกลิง และ ศรีโปยตมูรติเทวาลัย ซึ่งกินพื้นที่รวมกว่า 4,600 ตร.ม. วัดนี้ตั้งอยู่บนถนนจาลันโตกง (Jalan Tokong) ภายในประกอบด้วยหลายอาคารโดยมีอาคารหลักขนาดใหญ่ประดิษฐานเจ้าแม่กวนอิม ตรงข้ามกันกับวัดบนอีกฝั่งถนนเป็นโรงอุปรากรจีน ส่วนหนึ่งของวัด อาคารภายในวัดจัดเรียงกันตามศาสตร์ฮวงจุ้ย ดังที่เห็นได้จากที่ตั้งของวัดเห็นแม่น้ำที่ฝั่งหนึ่งและเนินเขาสูงอีกฝั่งหนึ่ง
นภดล เทพพิทักษ์

| นภดล เทพพิทักษ์ม> ป.ช. ม.ว.ม. |
| --- | --- |

ตุลาการศาลรัฐธรรมนูญไทย
อยู่ในวาระ
เริ่มดำรงตำแหน่ง  6 เมษายน พ.ศ. 2563
เอกอัครราชทูตไทยประจำประเทศลาว
ดำรงตำแหน่ง 27 พฤศจิกายน พ.ศ. 2558 – 30 กันยายน พ.ศ. 2560
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร พระบาทสมเด็จพระวชิรเกล้าเจ้าอยู่หัว
นายกรัฐมนตรี: ประยุทธ์ จันทร์โอชา
ก่อนหน้า: พิษณุ จันทร์วิทัน
ถัดไป: เกียรติคุณ ชาติประเสริฐ
เอกอัครราชทูตไทยประจำประเทศนิวซีแลนด์
ดำรงตำแหน่ง 8 มีนาคม พ.ศ. 2553 – 26 มกราคม พ.ศ. 2558
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: อภิสิทธิ์ เวชชาชีวะ ยิ่งลักษณ์ ชินวัตร ประยุทธ์ จันทร์โอชา
ก่อนหน้า: อุ้ม เมาลานนท์
ถัดไป: มาริษ เสงี่ยมพงษ์
เอกอัครราชทูตไทยประจำประเทศอียิปต์
ดำรงตำแหน่ง 3 มีนาคม พ.ศ. 2549 – 8 มีนาคม พ.ศ. 2553
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ทักษิณ ชินวัตร สุรยุทธ์ จุลานนท์ สมัคร สุนทรเวช สมชาย วงศ์สวัสดิ์ อภิสิทธิ์ เวชชาชีวะ
ก่อนหน้า: จริย์วัฒน์ สันตะบุตร
ถัดไป: ชลิต มานิตยกุล
 
ข้อมูลส่วนบุคคล
เกิด: 3 ธันวาคม พ.ศ. 2499 (67 ปี) จังหวัดพระนคร ประเทศไทย
คู่สมรส: นิศารัตน์ เทพพิทักษ์
อาชีพ: นักการทูต

นภดล เทพพิทักษ์ (เกิด 3 ธันวาคม พ.ศ. 2499) เป็นนักการทูตชาวไทย เป็นผู้ที่มีความเชี่ยวชาญด้านความสัมพันธ์ระหว่างประเทศ เคยดำรงตำแหน่งรองอธิบดีกรมเอเชียตะวันออก อธิบดีกรมเอเชียใต้ ตะวันออกกลางและแอฟริกา รองปลัดกระทรวงการต่างประเทศ เอกอัครราชทูตประจำหลายประเทศ ปัจจุบันดำรงตำแหน่งตุลาการศาลรัฐธรรมนูญไทย
ประวัติการศึกษา

รัฐศาสตรบัณฑิต จุฬาลงกรณ์มหาวิทยาลัย ด้านความสัมพันธ์ระหว่างประเทศ (เกียรตินิยมอันดับหนึ่ง)
Master of Arts (International Relations) , Northern Illinois University (Fulbright Scholarship)
ประวัติการทำงาน

นายนภดล เทพพิทักษ์ เป็นผู้อำนวยการกองเอเชียตะวันออก กรมเอเชียตะวันออก ระหว่างปี พ.ศ. 2550-2552 ต่อมาในปี พ.ศ. 2552 เป็นอัครราชทูตที่ปรึกษา สถานเอกอัครราชทูต ณ สิงคโปร์ และในปี พ.ศ. 2546 ได้รับแต่งตั้งเป็นรองอธิบดีกรมเอเชียตะวันออก และในปีถัดมา ได้รับแต่งตั้งเป็นอธิบดีกรมเอเชียใต้ ตะวันออกกลางและแอฟริกา และเอกอัครราชทูต ณ กรุงไคโร ในปี พ.ศ. 2549
นายนภดลเป็นเอกอัครราชทูต ณ กรุงเวลลิงตัน ในปี พ.ศ. 2553 และได้แต่งตั้งเป็นรองปลัดกระทรวงการต่างประเทศ ในปี พ.ศ. 2558 ในปีเดียวกันก็ได้รับตำแหน่งเป็นเอกอัครราชทูต ณ เวียงจันทน์
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เหรียญจักรพรรดิมาลา (ร.จ.พ.)
วัดชัยพฤกษมาลาราชวรวิหาร

| วัดชัยพฤกษมาลาราชวรวิหาร |
| --- | --- |
วัดชัยพฤกษมาลาราชวรวิหาร

ชื่อสามัญ: วัดชัยพฤกษมาลา, วัดชัยพฤกษ์
ที่ตั้ง: เลขที่ 2 ถนนชัยพฤกษ์ แขวงตลิ่งชัน เขตตลิ่งชัน กรุงเทพมหานคร 10170
ประเภท: พระอารามหลวงชั้นโท ชนิดราชวรวิหาร
นิกาย: มหานิกาย
พระพุทธรูปสำคัญ: พระพุทธชัยมงคล ภปร.
เจ้าอาวาส: พระราชสุตาภรณ์ (ประศักดิ์ อคฺคปญฺโญ) ป.ธ. 7
 สถานีย่อยพระพุทธศาสนา
วัดชัยพฤกษมาลาราชวรวิหาร [ไช-ยะ-พฺรึก-สะ-มา-ลา] เป็นพระอารามหลวงชั้นโท ชนิดราชวรวิหาร สังกัดมหานิกาย ตั้งอยู่ริมคลองมหาสวัสดิ์ ในแขวงตลิ่งชัน เขตตลิ่งชัน กรุงเทพมหานคร
ประวัติ

วัดชัยพฤกษมาลาสร้างขึ้นเมื่อปี พ.ศ. 2300 ตั้งแต่สมัยกรุงศรีอยุธยา จนช่วงต้นกรุงรัตนโกสินทร์กลายเป็นวัดร้าง โดยในช่วงสร้างกรุงรัตนโกสินทร์ในรัชกาลที่ 1 ได้โปรดเกล้าฯ ให้สมเด็จพระเจ้าลูกยาเธอพระองค์ใหญ่ (ร.2) รื้ออิฐวัดชัยพฤกษ์ไปสร้างกำแพงพระนครส่วนที่พระองค์ทรงเป็นนายด้าน (ควบคุมงาน) จนในรัชสมัยรัชกาลที่ 2  โปรดให้ปฏิสังขรณ์วัดชัยพฤกษ์ขึ้นใหม่เป็นการทดแทนวัดเดิมที่ถูกรื้อ โดยมีพระราชดำริให้พระบาทสมเด็จพระจอมเกล้าเจ้าอยู่หัวก่อนทรงผนวช เป็นแม่กองดำเนินการสร้างวัดชัยพฤกษ์ จนในสมัยรัชกาลที่ 3  ทรงพระกรุณาโปรดเกล้าฯ ให้ยกวัดชัยพฤกษ์เข้าในบัญชีพระอารามกฐินหลวงพระราชทาน และโปรดให้พระบาทสมเด็จพระจอมเกล้าเจ้าอยู่หัว ขณะทรงพระผนวช เสด็จฯ มาทรงจุดเทียนพรรษาและถวายพระกฐินทุกปี
ในสมัยรัชกาลที่ 4 ทรงบริจาคพระราชทรัพย์และโปรดเกล้าฯ ให้พระเจ้าลูกยาเธอ กรมหมื่นมเหศวรศิววิลาส เป็นแม่ข่ายดำเนินการซ่อมสร้างจนแล้วเสร็จ พร้อมกับพระราชทานสร้อยนามวัดว่า วัดชัยพฤกษมาลา ทั้งยังจัดทำสวน ขุดคูรอบวัด สร้างพระอุโบสถและพระวิหารเดิมให้แล้วเสร็จ สร้างศาลาการเปรียญ ก่อพระเจดีย์ใหญ่พร้อมด้วยพระเจดีย์ทิศ 4 มุม หอสวดมนต์ หอระฆัง สะพานท่าน้ำ
วัดชัยพฤกษมาลาได้รับพระราชทานวิสุงคามสีมาครั้งหลังสุดเมื่อวันที่ 8 พฤศจิกายน พ.ศ. 2514
อาคารเสนาสนะและปูชนียวัตถุ

พระอุโบสถหลังเก่าสร้างในสมัยรัชกาลที่ 2  และบูรณปฏิสังขรณ์ในสมัยรัชกาลที่ 4 พระอุโบสถมีขนาดกว้าง 7.56 เมตร ยาว 19.20 เมตร หน้าบันของพระอุโบสถเป็นลวดลายปูนปั้น หน้าบันประธานเป็นภาคครุฑยุดนาค (พระราชลัญจกรในพระบาทสมเด็จพระพุทธเลิศหล้านภาลัย) อยู่ท่ามกลางลายพุดตานใบเทศ ส่วนหน้าบันของมุขหน้า-หลัง เป็นพระมหามงกุฎ (พระราชลัญจกรรัชกาลที่ 4) แวดล้อมด้วยลายพุดตานใบเทศ มีหลวงพ่อโต (พระพุทธชัยพฤกษธิกามหาบพิตร) เป็นพระพุทธรูปสมัยอยุธยา พระประธานในพระอุโบสถหลังเดิม
พระอุโบสถหลังใหม่มีหน้าบัน เป็นรูปครุฑพ่าห์ ซึ่งเป็นพระราชลัญจกรของรัชกาลที่ 2 และที่มุขลดของหน้าบันมีปูนปั้นเป็นรูปพระมหามงกุฎ ซึ่งเป็นพระราชลัญจกรของรัชกาลที่ 4 ภายในประดิษฐานพระพุทธรูปประธาน เป็นพระพุทธชินราชจำลอง มีนามว่า พระพุทธชัยมงคล ภปร.
พระวิหาร มีร่องรอยจิตรกรรมฝาผนังเดิม เขียนเป็นลายประจำยามรักร้อย ด้วยสีแดงและสีเขียวบนพื้นสีเหลือง
พระเจดีย์สร้างในสมัยรัชกาลที่ 4 มีลักษณะของเจดีย์ประธานเป็นเจดีย์ทรงระฆังกลมขนาดใหญ่ มีเจดีย์บริวาร 4 มุม โดยโปรดเกล้าฯ ให้หม่อมเจ้าเพิ่ม ลดาวัลย์ปฏิสังขรณ์เมื่อ พ.ศ. 2378 ต่อมาเจดีย์องค์นี้เป็นที่บรรจุอัฐิของราชสกุลลดาวัลย์ และมีบางส่วนของพระบรมอัฐิของพระบาทสมเด็จพระนั่งเกล้าเจ้าอยู่หัวประดิษฐานอยู่ด้วย และวัดยังมีพระบรมราชานุสาวรีย์ พระบาทสมเด็จพระพุทธเลิศหล้านภาลัย รัชกาลที่ 2
ภายในบริเวณวัดยังมีโรงเรียนกุศลศึกษา ซึ่งเป็นโรงเรียนที่วัดอุปถัมภ์มาแต่เดิม
รายนามเจ้าอาวาส

| ลำดับ | นาม | ดำรงตำแหน่ง |
| --- | --- | --- |
| 1. | ท่านวัดบางขวาง (ไม่ปรากฏนามที่ชัดเจน เป็นพระฝ่ายวิปัสสนาธุระ) |  |
| 2. | พระครูธรรมธาดาโกศล (สง) |  |
| 3.. | พระธรรมธาดาโกศล (เกตุ) |  |
| 4. | พระธรรมธาดาโกศล (พ่วง) |  |
| 5. | พระปลัดโทน |  |
| 6. | พระรัตนมุนี (แก้ว) | 2428 – 2448 |
| 7. | พระนันทวิริยะ (โพธิ์ ติสฺสทสฺโส) | 2448 – 2465 |
| 8. | พระธรรมทานาจารย์ (อิ่ม ยโสธโร) | 2472 – 2515 |
| 9. | พระราชมงคลมุนี (คอน สุทฺธิญาโณ) | 2515 – 2544 |
| 10. | พระราชสุตาภรณ์ (ประศักดิ์ อคฺคปญฺโญ) | 2549 - ปัจจุบัน |
วัดสันติคีรีญาณสังวราราม

| วัดสันติคีรีญาณสังวราราม |
| --- | --- |


ที่ตั้ง: ตำบลแม่สลองนอก อำเภอแม่ฟ้าหลวง จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสันติคีรีญาณสังวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สลองนอก อำเภอแม่ฟ้าหลวง จังหวัดเชียงราย
ประวัติ

เมื่อครั้งสมเด็จพระสังฆราชเจ้า กรมหลวงวชิรญาณสังวร เสด็จเยี่ยมหมู่บ้านสันติคีรี ตำบลแม่สลองนอก อำเภอแม่ฟ้าหลวง จังหวัดเชียงราย พบว่าพุทธศาสนิกชนไม่มีสถานที่ประกอบศาสนกิจ มีสำนักสงฆ์เพียงแห่งเดียวซึ่งตั้งอยู่บนยอดดอย จึงมีพระดำริให้สร้าง พระบรมธาตุเจดีย์ศรีนครินทราสถิตมหาสันติคีรี เพื่อเฉลิมพระเกียรติสมเด็จพระศรีนครินทราบรมราชชนนีในโอกาสทรงเจริญพระชนมายุ 90 พรรษา
เริ่มก่อสร้างเมื่อ พ.ศ. 2532 สมเด็จพระศรีนครินทราบรมราชชนนีทรงรับการก่อสร้างและวัดไว้ในพระราชูปถัมภ์เมื่อ พ.ศ. 2533 สร้างแล้วเสร็จเมื่อ พ.ศ. 2537 โดยมีหม่อมราชวงศ์มิตรารุณ เกษมศรี เป็นผู้ออกแบบ ลักษณะเป็นเจดีย์แบบล้านนา ประยุกต์มาจากเจดีย์วัดป่าสัก บนฐานสี่เหลี่ยมลดชั้นสูง 30 เมตร ฐานกว้างด้านละ 15 เมตร โดยประมาณ
ในวันที่ 23 มกราคม พ.ศ. 2556 พระเจ้าวรวงศ์เธอ พระองค์เจ้าสิริภาจุฑาภรณ์ ทรงรับเป็นประธานในการสำรวจและซ่อมแซมเพื่อบูรณะศาสนสถาน พระบรมธาตุเจดีย์ศรีนครินทราสถิตมหาสันติคีรีและพระวิหารสมเด็จพระศรีนครินทราบรมราชชนนี เริ่มดำเนินโครงการบูรณะเมื่อวันที่ 16 มกราคม พ.ศ. 2557
วัดสันติคีรีญาณสังวรารามตั้งวัดเมื่อวันที่ 26 สิงหาคม พ.ศ. 2544 ได้รับพระราชทานวิสุงคามสีมาเมื่อวันที่ 2 พฤษภาคม พ.ศ. 2545
ไอ้หื่นซิกซ์แพ็ก

| ไอ้หื่นซิกซ์แพ็ก |
| --- | --- |
ส่วนสูง: 170 cm (5 ft 7 in)

รายละเอียด
ผู้เสียหาย: 12 ราย (ยืนยันแล้ว)
วันที่: พ.ศ. 2553–2558
ประเทศ: ไทย
รัฐ: จังหวัดสมุทรสงคราม, จังหวัดสมุทรสาคร, จังหวัดนครปฐม จังหวัดราชบุรี (สงสัย)
เป้าหมาย: หญิงสูงอายุที่อยู่บ้านคนเดียว
ตาย: 2 ราย (ยืนยันแล้ว)
บาดเจ็บ: 10 ราย (ยืนยันแล้ว)
 
ไอ้หื่นซิกซ์แพ็ก คือฆาตกรและผู้ข่มขืนต่อเนื่องที่ก่อเหตุในพื้นที่จังหวัดสมุทรสงคราม จังหวัดสมุทรสาคร และจังหวัดนครปฐมในช่วง พ.ศ. 2553–2558 ในปัจจุบันยังไม่สามารถระบุตัวตนของผู้ก่อเหตุได้ มีผู้ถูกข่มขืนทั้งหมด 12 ราย และถูกทำร้ายจนเสียชีวิต 2 ราย ฉายา "ไอ้หื่นซิกซ์แพ็ก" มีที่มาจากลักษณะทางกายภาพของคนร้ายที่มีร่างกำยำและมีกล้ามหน้าท้อง 6 ลูก
การก่อเหตุ

เมื่อวันที่ 26 กันยายน พ.ศ. 2553 เวลา 23.00 น. ได้มีคนร้ายบุกเข้าไปข่มขืนหญิงอายุ 70 ปี ซึ่งอยู่บ้านคนเดียวที่อำเภอบ้านแพ้ว จังหวัดสมุทรสาคร ตำรวจพบหลักฐานเป็นคราบอสุจิบนผ้าถุงของเธอ ในอีก 14 วันต่อมา เวลา 02.00 น. คนร้ายได้บุกเข้าไปข่มขืนหญิงอายุ 71 ปี ที่อำเภอนครชัยศรี จังหวัดนครปฐม ตำรวจได้พบหลักฐานเป็นรอยเลือดบนผ้าม่าน
ต่อมาวันที่ 8 มกราคม พ.ศ. 2555 เวลา 01.00 น. คนร้ายได้ลักลอบเข้าไปในบ้านไม้ 2 ชั้นในสวนมะพร้าวของหญิงอายุ 61 ปี ในตำบลบางยี่รงค์ อำเภอบางคนที จังหวัดสมุทรสงคราม ก่อนจะข่มขืนเธอ เธอได้พยายามต่อสู้คนร้ายแต่ก็ถูกทำร้ายจนเสียชีวิต จากผลการชันสูตรพบว่ากระดูกซี่โครงของเธอหัก และตับกับม้ามของเธอแตก
เมื่อวันที่ 8 ตุลาคม พ.ศ. 2555 คนร้ายได้ก่อเหตุอีกครั้งโดยได้ก่อเหตุข่มขืนหญิงอายุ 70 ปี ขณะกำลังดูแลสวนมะพร้าวที่ตำบลบางยี่รงค์ อำเภอบางคนที ที่เกิดเหตุห่างจากที่เกิดเหตุคดีที่ 3 ไม่มากนัก
เมื่อวันที่ 6 ธันวาคม พ.ศ. 2555 เวลา 03.00 น. คนร้ายได้ใช้กำปั้นทุบกระจกหน้าต่างก่อนจะบุกเข้าไปข่มขืนหญิงอายุ 59 ปี ในตำบลบางยี่รงค์ อำเภอบางคนที อีก 10 วันต่อมา เมื่อเวลา 03.40 น. คนร้ายได้ก่อเหตุทำร้ายร่างกายและพยายามข่มขืนหญิงอายุ 47 ปี ที่ตำบลบ้านปราโมทย์ อำเภอบางคนที โดยคนร้ายได้ขโมยทรัพย์สินในบ้านของเธอไปด้วย
เมื่อวันที่ 23 มีนาคม พ.ศ. 2556 เวลา 23.00 น. คนร้ายได้ก่อเหตุบุกเข้าไปในบ้านของหญิงอายุ 76 ปี ในอำเภอสามพราน จังหวัดนครปฐม มัดมือมัดเท้าขึงพืดเธอกับเสาเตียงก่อนจะลงมือข่มขืนและขโมยปืนเมาเซอร์ของเธอไปด้วย
เมื่อวันที่ 11 มิถุนายน พ.ศ. 2556 เวลา 00.30 น. คนร้ายได้ก่อเหตุข่มขืนแล้วฆ่าหญิงอายุ 78 ปี ในบ้านเรือนไทยที่อำเภอพุทธมณฑล จังหวัดนครปฐม ในขณะที่เธอนอนอยู่ในบ้านคนเดียว
เมื่อวันที่ 25 ธันวาคม พ.ศ. 2557 คนร้ายได้ปีนรั้วเข้าไปในบ้านพักในอำเภอพุทธมณฑล ก่อนจะพังประตูบ้านและขึ้นไปที่ชั้น 2 ของบ้านพักเพื่อข่มขืนหญิงอายุ 70 ปี แต่ลูกสาวอายุ 39 ปี เข้ามาเห็นพอดี ทำให้คนร้ายเปลี่ยนเป้าหมายมาทำร้ายและข่มขืนเธอก่อนจะหลบหนีไป ผลการตรวจดีเอ็นเอพบว่าดีเอ็นเอของคนร้ายตรงกับดีเอ็นเอของผู้ต้องหาที่ก่อเหตุข่มขืนต่อเนื่อง 8 คดี
เมื่อวันที่ 25 มกราคม พ.ศ. 2558 เวลา 01.00 น. คนร้ายซึ่งสวมเสื้อเชิ้ตโปโลสีดำปักประเป๋าเสื้อด้วยคำว่า "ประเสริฐ" กางเกงสีดำ และหมวกไหมพรมสีดำ ได้มายังบ้านพักในตำบลลานตากฟ้า อำเภอนครชัยศรี จังหวัดนครปฐม วางยาเบื่อสุนัขเฝ้าบ้าน งัดหน้าต่างบ้านพักเข้าไปในห้องนอน ใช้มีดจ่อคอหญิงอายุ 70 ปี สั่งให้เธออย่าส่งเสียง ก่อนจะข่มขืนเธอแล้วขโมยเงินสดจำนวน 5,000 บาทและพระเลี่ยมทองของหลวงพ่อวัดไร่ขิงไป
จากการสอบสวนและลงพื้นที่ทำให้เจ้าหน้าที่ตำรวจพบว่ามีหญิงชราถูกข่มขืนเพิ่มเติมอีก 2 คน ในช่วง พ.ศ. 2554 ในพื้นที่รอยต่ออำเภอบางคนที จังหวัดสมุทรสงคราม กับจังหวัดราชบุรี หญิงทั้งสองมีอายุระหว่าง 70–78 ปี จากการสอบปากคำผู้เสียหาย พบว่าคนร้ายน่าจะเป็นคนร้ายคนเดียวกัน แต่ผู้เสียหายทั้งสองไม่ได้ไปแจ้งความ
ผู้ต้องสงสัย > นายไก่ (นามสมมติ)

เมื่อวันที่ 25 กุมภาพันธ์ พ.ศ. 2558 เจ้าหน้าที่กองบังคับการสืบสวนสอบสวนตำรวจภูธรภาค 7 พร้อมกับตำรวจภูธรจังหวัดนครปฐม ได้จับกุมนายไก่ (นามสมมุติ) อายุ 35 ปี ที่โรงน้ำแข็งในอำเภอพิมาย จังหวัดนครราชสีมา เขามีรูปร่างหน้าตาคล้ายกับภาพสเกตช์ของคนร้ายและเคยเป็นลูกจ้างแขวงทางหลวงนครปฐม นายไก่รับสารภาพว่าเป็นคนร้ายที่ก่อเหตุฆ่าข่มขืนฆ่าหญิงชราต่อเนื่อง เจ้าหน้าที่ตำรวจจึงนำนายไก่ไปตรวจดีเอ็นเอ จากนั้นเมื่อเวลา 02.00 น. ของวันต่อมา ผู้บัญชาการสำนักงานพิสูจน์หลักฐานกล่าวว่าดีเอ็นเอของนายไก่ไม่ตรงกับตัวอย่างที่ตำรวจเก็บได้จากที่เกิดเหตุ จึงปล่อยตัวนายไก่ไป หลังจากการปล่อยตัว นายไก่ให้สัมภาษณ์แก่ผู้สื่อข่าวว่าเขาถูกเจ้าหน้าที่ตำรวจนอกเครื่องแบบ 4 นาย เชิญตัวไปที่กองบังคับการตำรวจภูธรจังหวัดนครราชสีมา เจ้าหน้าที่ตำรวจกลุ่มนั้นได้นำภาพถ่ายที่ถือมาเปรียบเทียบกับใบหน้าของเขา ระหว่างทางเจ้าหน้าที่ตำรวจยึดโทรศัพท์มือถือของเขาและพยายามพูดโน้มน้าวให้เขารับสารภาพเพื่อที่โทษจะได้ไม่หนัก เมื่อไปถึงตัวเมืองนครราชสีมา เจ้าหน้าที่ตำรวจยังคงพยายามพูดให้นายไก่รับสารภาพ ทำให้เขาจำยอมรับสารภาพไปตามที่ตำรวจร้องขอมาทั้งที่ไม่ได้ทำความผิด จากนั้นตำรวจพาเขาไปตรวจดีเอ็นเอแต่ไม่ตรงกับของคนร้าย จึงยอมปล่อยตัวและคืนโทรศัพท์มือถือให้เขา
ผู้ต้องสงสัย > ไพฑูรย์ ปุยเงิน

เมื่อวันที่ 27 สิงหาคม พ.ศ. 2558 ตำรวจได้จับกุมนายไพฑูรย์ ปุยเงิน อายุ 32 ปี ผู้ก่อเหตุทำร้ายร่างกายและพยายามข่มขืนหญิงอายุ 81 ปี ในตำบลตลาดใหม่ อำเภอวิเศษชัยชาญ จังหวัดอ่างทอง ไพฑูรย์ให้การปฎิเสธว่าไม่ได้ข่มขืนเธอแต่ตำรวจมีหลักฐานและพยานมากพอที่จะเอาผิดไพฑูรย์ในคดีนี้ได้ ตำรวจยังสงสัยว่าพฤติการณ์ในการก่อเหตุรวมทั้งหน้าตาของไพฑูรย์คล้ายกับคนร้ายในคดีฆาตกรรมและข่มขืนต่อเนื่อง 10 คดี และไพฑูรย์ยังเคยไปทำงานในจังหวัดสมุทรสาครและจังหวัดสมุทรสงครามในช่วงเวลาที่เกิดเหตุฆาตกรรมและข่มขืนต่อเนื่องอีกด้วย ตำรวจจึงให้เจ้าหน้าที่พิสูจน์หลักฐานตรวจสอบดีเอ็นเอของเขา แต่ก็ไม่ตรงกับดีเอ็นเอของคนร้ายในคดีฆาตกรรมและข่มขืนต่อเนื่อง
ผู้ต้องสงสัย > สุพรชัย หนูน้อย

เมื่อวันที่ 19 กรกฎาคม พ.ศ. 2560 ตำรวจได้จับกุมนายสุพรชัย หนูน้อย หรือแป๊ก ปากหวาน ในคดีฆาตกรรมและข่มขืนเด็กหญิงอายุ 14 ปี เมื่อวันที่ 13 กรกฎาคม พ.ศ. 2560 ในบ้านของเธอที่ตำบลสิบเอ็ดศอก อำเภอบ้านโพธิ์ จังหวัดฉะเชิงเทรา เขาถูกจับกุมหลังจากที่ผลการตรวจดีเอ็นเอของเขาตรงกับดีเอ็นเอของคราบอสุจิที่พบบนเสื้อผ้าของศพ สุพรชัยเคยติดคุกในคดีครอบครองยาเสพติดในจังหวัดขอนแก่นเมื่อ พ.ศ. 2558 ก่อนก่อคดีฆาตกรรมคดีนี้ สุพรชัยเคยก่อเหตุข่มขืน 3 คดี ในจังหวัดขอนแก่นและจังหวัดชลบุรี ตำรวจภูธรภาค 7 สงสัยว่าสุพรชัยอาจเป็นคนร้ายที่ก่อเหตุฆาตกรรมต่อเนื่องและข่มขืนในพื้นที่จังหวัดนครปฐม จังหวัดสมุทรสาคร และจังหวัดสมุทรสงครามในช่วง 2–6 ปีก่อน จึงเก็บดีเอ็นเอจากสุพรชัยเพื่อตรวจสอบว่าตรงกับคนร้ายในคดีฆาตกรรมและข่มขืนต่อเนื่องหรือไม่ แต่ผลการตรวจดีเอ็นเอพบว่าไม่ตรงกัน
ผู้ต้องสงสัย > ละออง ขาวพันธุ์

ในวันที่ 27 กรกฎาคม พ.ศ. 2565 ตำรวจได้จับกุมนายละออง ขาวพันธุ์ อายุ 66 ปี ที่อำเภอสามชุก จังหวัดสุพรรณบุรี จากคดีข่มขืนแล้วฆ่านางสาลี่ อายุ 72 ปี ในช่วงกลางคืนของวันที่ 26 กรกฎาคม พ.ศ. 2565 ที่บ้านพักในตำบลนางบวช อำเภอเดิมบางนางบวช จังหวัดสุพรรณบุรี ตำรวจพบว่าพฤติการณ์ในการก่อเหตุของละอองคล้ายกับคดีฆาตกรรมและข่มขืนหญิงชราต่อเนื่องเมื่อ 7 ปีก่อน ละอองเคยเดินทางไปทำงานเป็นลูกจ้างในแพปลาที่จังหวัดสมุทรสาคร ก่อนจะถูกจับกุมในข้อหาพยายามทำอนาจารใน พ.ศ. 2555 โดยเขาได้ติดคุกเป็นเวลา 7 ปีและได้รับการปล่อยตัวออกมาในช่วงเดือนพฤษภาคม พ.ศ. 2563 ก่อนจะติดคุกอีกครั้งเป็นเวลา 8 เดือนจากคดีบุกรุกเคหสถานใน พ.ศ. 2564 ตำรวจนำดีเอ็นเอของเขาไปตรวจสอบ ผลการตรวจดีเอ็นเอไม่ตรงกับของคนร้ายในคดีฆ่าข่มขืนหญิงชราต่อเนื่อง แต่เขาก็ยังถูกดำเนินคดีจากคดีฆาตกรรมนางสาลี่
ดูเพิ่ม

ติ๊งต่าง ฆาตกรต่อเนื่องที่ก่อเหตุข่มขืนเด็ก 10 คน และฆาตกรรมเด็ก 4 คน ในช่วงเวลาที่ใกล้เคียงกัน
โยซูอา คิมมิช

โยซูอา วัลเทอร์ คิมมิช (เยอรมัน: Joshua Walter Kimmich, ออกเสียง: [ˈjoːzu̯aː ˈkɪmɪç]; เกิดเมื่อ 8 กุมภาพันธ์ พ.ศ. 2538) เป็นนักฟุตบอลตำแหน่งกองกลางสัญชาติเยอรมัน ปัจจุบันเล่นให้กับสโมสรฟุตบอลไบเอิร์นมิวนิก และฟุตบอลทีมชาติเยอรมนี
อาชีพในสโมสร > ช่วงต้นถึงชตุทท์การ์ท

โยซูอา คิมมิชเริ่มเล่นฟุตบอลให้แก่สโมสรเฟาเอ็ฟเบ เบอซิงเงิน (VfB Bösingen) ในเขตเบอซิงเงิน อำเภอร็อทไวล์ (Landkreis Rottweil) ซึ่งเป็นอำเภอบ้านเกิดของเขาในรัฐบาเดิน-เวือร์ทเทิมแบร์ค ประเทศเยอรมนี ต่อมาเมื่ออายุได้ 12 ปี คิมมิชย้ายไปเล่นฟุตบอลที่สโมสรเฟาเอ็ฟเบ ชตุทท์การ์ท แผนกเยาวชน หลังจากที่คิมมิชผ่านชั้นอายุทุกชั้นแล้ว เขาได้ลงแข่งในรายการบุนเดิสลีกาชุดเยาวชนระดับสูงสุด (รุ่นอายุไม่เกิน 19 ปี) ฤดูกาล 2012-13 ทั้งสิ้น 21 ครั้ง นอกจากความสำเร็จในด้านฟุตบอลแล้ว ชีวิตการเรียนยังอยู่ในขั้นดีอีกด้วย คิมมิชจบระดับการศึกษาพื้นฐานขั้นสูงสุดของเยอรมนี (Abitur) ด้วยเกรดเฉลี่ย 1.7 ตามระบบการศึกษาเยอรมัน (1 คือดีที่สุด)
อาชีพในสโมสร > ไลพ์ซิช

หลังจากที่คิมมิชได้เป็นหนึ่งในทีมเยาวชนชุดเอของสโมสรเฟาเอ็ฟเบ ชตุทท์การ์ทแล้ว เขาได้เซ็นสัญญาและย้ายไปเล่นให้กับสโมสรแอร์เบ ไลพ์ซิชตั้งแต่ฤดูกาล 2013-14 ซึ่งลงแข่งในรายการลีการะดับ 3 (เมื่อสิ้นฤดูกาลสโมสรได้เลื่อนระดับชั้นขึ้นไปยังบุนเดิสลีการะดับสอง) คิมมิชทำสัญญากับสโมสรเป็นเวลาสองปี และจะต่อไปอีกสองปีโดยอัตโนมัติหากเฟาเอ็ฟเบ ชตุทท์การ์ทไม่ซื้อตัวกลับ คิมมิชลงเล่นให้กับแอร์เบไลพ์ซิชเป็นฤดูกาลแรกในตำแหน่งของนักฟุตบอลอาวุโส จำนวนทั้งสิ้น 26 ครั้งในลีกา และสามารถทำประตูได้ 1 ครั้ง คิมมิชลงสนามครั้งแรกเมื่อวันที่ 28 กันยายน พ.ศ. 2556 (2013) วันที่ 11 ของรายการ ในการเปลี่ยนตัวกับทีอาโก ร็อกเคินบาค นาทีที่ 55 นัดเปิดบ้านพบกับสโมสร SpVgg อุนเทอร์ฮาคิง ซึ่งได้ผลเสมอ 2:2 คิมมิชทำประตูแรกของเขาในฐานะฟุตบอลอาชีพในนัดที่ไปเยือนสโมสร 1. เอ็ฟเซ ซาร์บรึคเคิน (1. FC Saarbrücken) เมื่อวันที่ 30 พฤศจิกายน พ.ศ. 2556 (วันที่ 18 ของรายการ) และเอาชนะไปด้วยประตู 3:2 หลังจากนั้นเป็นต้นมา เขาถูกจัดให้อยู่ในตำแหน่งเปิดนัดทุก ๆ นัดที่เขาลงเล่น เมื่อสิ้นฤดูกาล สโมสรแอร์เบไลพ์ซิชมีคะแนนมากที่สุดเป็นอันดับสองของตาราง ทำให้คิมมิชและสโมสรเลื่อนระดับขึ้นไปเล่นยังรายการซไวเทอบุนเดิสลีกา ในรายการนี้ คิมมิชได้ลงเล่นครั้งแรกเมื่อวันที่ 10 สิงหาคม พ.ศ. 2557 ซึ่งเป็นวันที่สองของรายการ ในนัดเยือนสโมสรเทเอ็สเฟา 1860 มึนเชิน และเอาชนะไปได้ 3 ประตูต่อ 0
อาชีพในสโมสร > ไบเอิร์นมิวนิก

คิมมิชทำสัญญากับสโมสรฟุตบอลไบเอิร์นมิวนิกตั้งแต่ฤดูกาล 2015–16 โดยสัญญาดังกล่าวจะสิ้นสุดในวันที่ 30 มิถุนายน พ.ศ. 2563 ค่าตัวส่วนใหญ่จ่ายให้กับเฟาเอ็ฟเบ ชตุทท์การ์ท เนื่องจากก่อนหน้านี้ชตุทท์การ์ทได้เรียกตัวคิมมิชกลับจากไลพ์ซิชและขายให้กับไบเอิร์นมิวนิกโดยตรง คิมมิชมีพัฒนาการทางด้านกีฬาดีขึ้นมากในไบเอิร์นมิวนิก ในเดือนพฤศจิกายน พ.ศ. 2558 อเล็กซานเดอร์ ซอร์นิเกอร์ หัวหน้าผู้ฝึกสอนของสโมสรชตุทท์การ์ทในขณะนั้นถึงกับออกมากล่าวว่าการให้คิมมิชย้ายสโมสรนั้นเป็น "การตัดสินใจที่ผิดพลาดมหันต์"
คิมมิชลงแข่งให้ไบเอิร์นมิวนิกครั้งแรกเมื่อวันที่ 9 สิงหาคม พ.ศ. 2558 (2015) ในรายการเดเอ็ฟเบ-โพคาล รอบแรก พบกับเนิททิงเงิน และเอาชนะไปได้ 1:3 เขาลงแข่งในรายการบุนเดิสลีกาครั้งแรกเมื่อวันที่ 12 กันยายน ปีเดียวกัน (วันที่ 4 ของรายการ) ซึ่งไบเอิร์นมิวนิกเปิดบ้านพบกับเอาคส์บวร์ค จากการเปลี่ยนตัวกับฟิลิปป์ ลาห์มในช่วงทดเวลาบาดเจ็บ นัดนั้นบาเยิร์นเอาชนะเอาก์สบูร์กไปได้ 2:1 คิมมิชลงแข่งครั้งแรกในรายการยูฟ่าแชมเปียนส์ลีก เมื่อวันที่ 16 กันยายน ปีเดียวกัน ในนัดที่ไบเอิร์นมิวนิกไปเยือนโอลิมเปียกอส เขาได้ลงในนาทีที่ 76 จากการเปลี่ยนตัวกับชาบี อาลอนโซ ซึ่งบาเยิร์นเอาชนะไปได้ คิมมิชลงเล่นเป็น 11 ตัวจริงครั้งแรกในบุนเดิสลีกาเมื่อวันที่ 19 กันยายน พ.ศ. 2558 ในนัดเยือนสโมสรเอสเฟา ดาร์มชตัดท์ 98 และชนะไปด้วยประตู 3:0 และลงเล่นเป็น 11 ตัวจริงครั้งแรกในยูฟ่าแชมเปียนส์ลีกเมื่อวันที่ 29 กันยายน ปีเดียวกัน ในนัดเปิดบ้านพบกับดีนาโมซาเกร็บ และเอาชนะไปได้ 5:0 วันที่ 7 พฤษภาคม พ.ศ. 2559 เมื่อใกล้สิ้นฤดูกาลบุนเดิสลีกา (วันที่ 33 จาก 34 วันของรายการ) เป็นที่ทราบกันแล้วว่าไบเอิร์นมิวนิกสามารถคว้าแชมป์บุนเดิสลีกาได้อีกสมัย ทำให้คิมมิชได้รับรางวัลนี้เป็นครั้งแรก ต่อมาเมื่อวันที่ 21 พฤษภาคม ปีเดียวกัน ไบเอิร์นมิวนิกพร้อมทั้งคิมมิชก็สามารถเอาชนะโบรุสซีอาดอร์ทมุนท์ในรายการถ้วยเดเอ็ฟเบ-โพคาลซึ่งจัดขึ้นในกรุงเบอร์ลิน คิมมิชได้ลงเป็นผู้เล่น 11 ตัวจริงในนัดดังกล่าวและได้เป็นหนึ่งในผู้ดวลลูกโทษ และยังเอาชนะไปด้วยประตู 4:3 ถือเป็นครั้งแรกของคิมมิชที่ได้รับแชมป์ในรายการใหญ่ของประเทศ 2 รายการในปีเดียว
คิมมิชทำประตูแรกให้กับบาเยิร์นในรายการบุนเดิสลีกา ฤดูกาล 2016–17 เมื่อวันที่ 2 ของรายการในนัดเจอกับสโมสรฟุตบอลชัลเคอ 04 ซึ่งบาเยิร์นชนะไปด้วยประตู 2:0 สี่วันต่อมา เมื่อวันที่ 13 กันยายน พ.ศ. 2559 คิมมิชสามารถทำประตูที่ 3:0 และ 4:0 ในนัดที่บาเยิร์นเปิดบ้านเอาชนะรอสตอฟไปได้ 5:0 ในรายการยูฟ่าแชมเปียนส์ลีก ซึ่งเป็นประตูแรกของเขาในรายการนี้
อาชีพในทีมชาติ

คิมมิชเริ่มอาชีพนักฟุตบอลทีมชาติตั้งแต่ พ.ศ. 2554 ในทีมชาติชุดอายุไม่เกิน 17 ปี ลงแข่งทั้งสิ้น 2 ครั้ง (วันที่ 12 และ 15 พฤศจิกายน ในนัดพบกับอาเซอร์ไบจาน) ต่อมาในปี พ.ศ. 2556 ในชุดอายุไม่เกิน 18 ปี เขาลงแข่งทั้งสิ้น 5 ครั้ง และในชุดอายุไม่เกิน 19 ปี คิมมิชลงแข่งครั้งแรกเมื่อวันที่ 13 พฤศจิกายน พ.ศ. 2556 นัดเจอกับฝรั่งเศสในบายอนและเอาชนะไปได้ 4:3 เขายังเป็นผู้ยิงประตูตีเสมอ 2:2 ในนัดดังกล่าว ซึ่งถือเป็นประตูแรกของเขาในนามทีมชาติอีกด้วย
คิมมิชได้เป็นนักเตะในทีมชาติชุดอายุไม่เกิน 21 ปีและลงแข่งครั้งแรกเมื่อวันที่ 10 และ 14 ตุลาคม พ.ศ. 2557 อยู่ตำแหน่งผู้เล่นสำรอง ในนัดเจอกับยูเครน รอบเพลออฟของรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี ซึ่งจัดขึ้นในเดือนมิถุนายนปีต่อมา
วันที่ 17 พฤษภาคม พ.ศ. 2559 คิมมิชถูกเสนอชื่อเบื้องต้นในฐานะผู้เล่นทีมชาติเยอรมนีชุดใหญ่ในรายการฟุตบอลชิงแชมป์แห่งชาติยุโรป 2016 เป็นครั้งแรก คิมมิชลงเล่นในฐานะนักฟุตบอลทีมชาติครั้งแรกเมื่อวันที่ 29 พฤษภาคม พ.ศ. 2559 ในนัดอุ่นเครื่องเจอกับทีมชาติสโลวาเกียที่เมืองเอาก์สบูร์ก ซึ่งเยอรมนีแพ้ด้วยประตู 1:3 ในขณะเดียวกันนั้น คิมมิชก็ได้รับเลือกให้ลงเล่นในยูโร 2016 อย่างเป็นทางการ
คิมมิชลงเล่นในรายการฟุตบอลชิงแชมป์แห่งชาติยุโรป 2016ที่จัดขึ้นในฝรั่งเศส รอบแบ่งกลุ่มนัดที่ 3 เยอรมนีเจอกับไอร์แลนด์เหนือ ซึ่งเป็นนัดที่สองที่คิมมิชลงเล่นในฐานะทีมชาติ เมื่อจบรายการ คิมมิชสอบผ่านในการเป็นกองหลังฟุลแบ็คขวาและถูกยกให้เป็นตำแหน่งหลักแก่เขา นอกจากนี้เขายังถูกเลือกให้เป็นผู้เล่นหนึ่งในทีมแห่งรายการ (Team of the Tournament) ประจำยูโร 2016 อีกด้วย
คิมมิชทำประตูแรกในฐานะทีมชาติเมื่อวันที่ 4 กันยายน พ.ศ. 2559 ในการแข่งขันฟุตบอลโลก 2018 รอบคัดเลือก ซึ่งเขาสามารถทำประตูที่ 2 ในนาทีที่ 45 ในนัดที่เยอรมนีชนะนอร์เวย์ 3:0 ซึ่งจัดขึ้นในกรุงออสโล